CELEX: 62016TN0610
Language: fi
Date: 2017-05-16 00:00:00
Title: Asia T-610/16: Kanne 16. toukokuuta 2017 – PC v. EASO

14.8.2017   
            
            
               FI
            
            
               Euroopan unionin virallinen lehti
            
            
               C 269/25
            
         Kanne 16. toukokuuta 2017 – PC v. EASO
   (Asia T-610/16)
   (2017/C 269/37)
   Oikeudenkäyntikieli: suomi
   
      Asianosaiset
   
   
      Kantaja: PC (edustaja: asianajaja L. Railas)
   
      Vastaaja: Euroopan turvapaikka-asioiden tukivirasto (EASO)
   
      Vaatimukset
   
   Kantaja vaatii että unionin yleinen tuomioistuin
   
               —
            
            
               kumoaa kantajasta tehdyn negatiivisen koeajan arviointiraportin ja siten velvoittaa EASOn laatimaan kantajasta uuden arviointiraportin, jonka lopputulos on kantajan vahvistaminen toimeensa;
            
         
               —
            
            
               kumoaa päätöksen EASO/ED/2015/358;
            
         
               —
            
            
               toteaa, että kantajan irtisanomisessa ei ollut sopimuksien tekemiseen valtuutettua viranomaista (AECE);
            
         
               —
            
            
               kumoaa päätöksen EASO/HR/2015/607, jolla kantajan työsuhde lopetettiin koeajan päättyessä, jolloin kantajan työsuhde jatkuu keskeytyksettä 1.3.2015-28.2.2020 (sopimuksen mukainen työsuhteen päättymispäivä) asti;
            
         
               —
            
            
               mikäli EASO ei voi palauttaa kantajan työsuhdetta, velvoittaa EASOn korvaamaan kantajan EASOn virheellisen päätöksen johdosta kärsimät vahingot maksamalla toimeen kuuluvan palkan, palkanlisät ja työnantajan eläkemaksut kantajalle vahingonkorvauksena ajanjaksolta 1.12.2015-28.2.2020;
            
         
               —
            
            
               mikäli EASO palauttaa kantajan työsuhteen, velvoittaa EASOn korvaamaan kantajalle toimeen kuuluvan palkan, palkanlisät ja työnantajan eläkemaksut vahingonkorvauksena ajanjaksolta, jonka tämä on 1.12.2015 jälkeen ollut poissa toimestaan sen palauttamiseen asti;
            
         
               —
            
            
               määrää EASOn suorittamaan kantajalle kuukauden palkan ja työnantajan eläkemaksut asian F-113/13 kohdan 5 mukaisesti sekä;
            
         
               —
            
            
               määrää EASOn korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, joka perustuu siihen, että koeajan arvioija on väärinkäyttänyt harkintavaltaansa, kun hän on laatinut negatiivisen koeajan arviointiraportin sekä asiattomasti esittänyt julkista kritiikkiä kantajaa kohtaan. Kantaja katsoo, että EASO toteaa ilman mitään viittausta oikeuskäytäntöön tai muuhun oikeuslähteeseen, että (kukin) ”arvioija nauttii erittäin laajaa harkintavaltaa arvioidessaan sellaisten henkilöiden työtä, joista heidän on raportoitava, koska arviointiraportti välittää arvioijan vapaasti ilmaiseman mielipiteen.”
            
         
               2)
            
            
               Toinen kanneperuste, joka perustuu siihen, että EASO on loukannut oikeudenmukaisen arvioinnin perustetta koeajan arviointiraportin laadinnassa. Koeajan arviointi, mihin irtisanomispäätös perustui, oli tehty ottamatta huomioon ”tosiasioita sellaisina kuin ne olivat olleet”, oli tehty vastoin EU:n henkilöstösääntöjä tai EASOn opasta koeajalla olevan henkilöstön arvioinnista ja ottamatta mitenkään huomioon kantajan koeajan arviointiraporttiin tekemiä kirjallisia huomautuksia.
            
         
               3)
            
            
               Kolmas kanneperuste, joka perustuu siihen, että EASO on loukannut yhdenvertaisen kohtelun periaatetta ja että EASO on tulkinnut väärin EU:n perusoikeuskirjan säädöksiä käyttäen niitä kantajaa vastaan.
            
         
               4)
            
            
               Neljäs kanneperuste, joka perustuu siihen, että EASO on käyttänyt väärin harkintavaltaansa allekirjoittaessaan virallisen EU:n asiakirjan EASO/ED/2015/358 (toimivallan delegointi), joka on tehty lainvastaisesti pakollisten EASOn hallintoneuvoston täytäntöönpanosääntöjen puuttumisen vuoksi, joka sisältää selkeän eturistiriidan ja jonka päiväys ei kantajan mielestä ole oikea.
            
         
               5)
            
            
               Viides kanneperuste, joka perustuu siihen, että EASO käyttää koeajan arviointiraportissa ja jatkokäsittelyssä asiakirjaa EASO/ED/2015/358, joka on päivätty taannehtivasti.
            
         
               6)
            
            
               Kuudes kanneperuste on se, että EASO on rikkonut koko koeajan arviointimenettelyn aikana arviointimenettelyssä sovellettavia menettelysääntöjä samoin kuin hallinnollisia selvityksiä koskevia sääntöjä sekä loukannut kantajan oikeutta puolustautumiseen. Kantajan mukaan päätös koeajan arviointiraportista olisi voinut olla päinvastainen eli positiivinen, jos EASO ei olisi rikkonut EU:n henkilöstösääntöjä ja EASOn opasta koeaikaisen henkilöstön arvioinnista.
            
         
               7)
            
            
               Seitsemäs kanneperuste, joka perustuu siihen, että kantaja on pätevästi esittänyt väitteitä, joiden tarkoituksena on kyseenalaistaa irtisanomispäätöksen oikeellisuus. Kantajan mukaan EASOn päätös lopettaa hänen työsopimuksensa perustuu virheellisiin näkökohtiin sekä EASOn puutteisiin koeajan arviointimenettelyn aikana, mukaan lukien irtisanomispäätöksen tekijän lainvastainen nimittäminen, hänen ammattitaidottomuutensa henkilöstöasioissa sekä hänen perehtymättömyytensä koeajan arviointiasiakirjoihin, koeajan arvioinnin virheellisyyksiin ja kantajan esittämiin valituksiin ja kommentteihin.